# digarez
## Brezhoneg
### Etimologiezh

    Diwar ar rakger di- hag an anv-kadarn karez.

### Anv-kadarn

digarez /diˈɡɑːre(s)/ gourel (liester : digarezioù)
* Abeg da ober un dra bennak
** Gwell hir e kaven-me he fri sparfell, ha bez' oa en he fenn daoulagad damc'hlas evel pa vijent bet dislivet dre skuilh daeroù, rak diwar an disterañ digarez hag alies hep tanfoeltr abeg ebet, e stage da leñvañ druz. — (Jarl Priel, Va Zammig Buhez, Al Liamm, 1954, p. 12.)
** Digarez da c'hoapaat a vezo kavet adarre. — (Jakez Riou, Geotenn ar Werc'hez ha danevelloù all, Al Liamm, 1957, p. 40.)
* kaout digarez da ober un dra bennak
* Klask digarez/digarezioù da ober un dra bennak
** An den yaouank a glevas mad en dro-man ar pez a lavaras ar prins hag e kement-se ne glaskas digarez ebet, petra bennak ne vije ket bet diês d'ezan diskouez ne oa ket hounnez e c'hoar. — (G. MILIN, Gwechall-goz e oa..., Kemper, 1924, p. 17.)
** Mezv e vezent alies hag e klaskent digarezioù da c'houlenn o c'hont ha da dorriñ o c'houmanant. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 201.)
* bezañ hep digarez
** ... stourm hep digare zo bezan trabaser; chom hep stourm pa ve digare, a zo bezan didalvez ha lez-ober. — — (BUEZ 1912, p. 168.)
* war digarez tra pe dra
** War an digarez-ze e stagas Domisian d'ober brezel d'eze. — (BUAZ 1912, p. 351.)

#### Troioù-lavar

* digarez ki
* digarez ouzhpenn
* digarez toull
* war-digarez
* war-zigarez
* ho tigarez

#### Deveradoù

* digareziñ
* digarezour

#### Krennlavarioù

* N'eo ket digarez A vank d'an didalvez.

#### Troidigezhioù

* galleg : excuse , prétexte , occasion